text: نوجوانوں کے امور اور کھیلوں کی وزارت اسپورٹ اتھارٹی آف انڈیا کے ذریعہ مختلف کھیلوں کو فروغ دینے کی اسکیمیں نافذ کررہی ہے تاکہ با صلاحیت کھلاڑیوں کو ان کی مالی حیثیت کو ملحوظ خاطر نہ رکھتے ہوئے ملک بھر میں انہیں تربیت دی جاسکے۔ایس اے آئی ٹریننگ سینٹروں،(ایس ٹی سی) اسپیشل ایریا گیمس(ایس اے جی) اسکیموں کے تحت دیہی ، قبائلی، ساحلی، پہاڑی اور ملک کے پسماندہ علاقوں سے تعلق رکھنے والے باصلاحیت کھلاڑیوں کا انتخاب کیا گیا ہے۔منتخب کئے گئے تربیت پانے والے کھلاڑیوں کو ماہر کوچوں، کھیل کے سازو سامان، رہنے سہنے کے علاوہ اسپورٹس کٹس ،تعلیمی اخراجات، طبی انشورنس اور دیگر وظیفہ کی شکل میں مالی امداد فراہم کی جاتی ہیں یہ مالی امداد منظور کی گئی اسکیم کے ضابطوں کے مطابق دی جاتی ہے۔